Source: https://ronniszakkonyv.hu/Polgari-eljarasjog
Timestamp: 2017-06-27 03:35:24
Document Index: 1165705

Matched Legal Cases: ['Kúria ', 'Bíróság ', 'Kúria ', 'bíróság ', 'Bíróság ', 'bíróság ', 'bíróság ', 'Bíróság ']

Polgári eljárásjog - Állam- és jogtudomány
Szerző(k) dr. Tóth Barbara
Ár205 Ft - 35 100 Ft
Polgári eljárásjog	Fő kategória >Állam- és jogtudomány >Polgári eljárásjog
Az Országgyűlés várhatóan még idén elfogadja az új polgári perrendtartásról szóló törvényt. Ismerje meg az új szabályokat! Az új Pp. a tervek szerint 2018. január 1-jén lép hatályba. Az ezt követően induló perekben már az új törvényi előírásokat kell alkalmazni. Hatalmas joganyagról van szó, jelentős változásokkal. 15 740 Ft
A szerkesztés lezárva: 2017. január 4.
HVG-ORAC Kiadó - Novissima Kiadó, 2017
2016. évi CXXX. törvény a Polgári Perrendtartásról 1 390 Ft
A kötet az új polgári perrendtartás törvényszövegét megalapozó szakértői normaszöveg-javaslatokat tartalmazza szakértői magyarázatokkal. A Szakértői javaslat részletesen kidolgozza a polgári perjog összes szabályozási tárgyát és egyúttal immár javasolt törvényszöveg szintre ülteti át a Koncepcióban lefektetett főbb szabályozási irányokat és újításokat. 9 000 Ft
A szerkesztés lezárva: 2016. december 31.
Szerkesztette: dr. Wopera Zsuzsa
A jogszabálytükör párhuzamos szerkesztésben mutatja az új és a régi törvény tartalmilag szinkronizált rendelkezéseit. A párhuzamos megjelenítés a régi törvényből indul ki, így a dokumentum bal oldalán ennek szövege található, míg a jobb oldalon  ennek tükörképeként  az új törvény kapcsolódó szakaszai, illetve bekezdései olvashatóak. Ezzel a szerkesztéssel egyértelművé, jól láthatóvá válik a két törvény közötti különbség és azonosság is, amely segítséget nyújt az új törvény megértéséhez és alkalmazásához elsősorban azok számára, akik a régi törvényt és annak gyakorlatát már ismerik. 6 290 Ft
A kézirat lezárva: 2016. szeptember 30.
Szerzők: dr. Gyovai Márk, dr. Kiss-Kondás Eszter, dr. Kormos Erzsébet, dr. Lukács Tamás, dr. Nagy Adrienn, dr. Schadl György
Szerkesztette: dr. Wopera Zsuzsa, dr. Gyovai Márk
Az utóbbi években a bírósági végrehajtással összefüggő gyakorlati problémákat szakcikkek, tanulmányok mutatták be, mert nem készült olyan átfogó mű, ami ezeket összegyűjtötte, rendszerezte volna, úgy, hogy a felmerülő jogalkalmazási visszásságokra megoldást is adjon. Ezt a hiányt kívánja pótolni a kézikönyv, melynek elsődleges célja a bírósági végrehajtás foganatosítása során felmerülő gyakorlati problémák nevesítése és a lehetséges megoldások bemutatása. 9 440 Ft
FELÜLVIZSGÁLAT POLGÁRI PEREKBEN
Bírói Gyakorlat Füzetek 12.
Szerzők: Osztovits András, Villám Krisztián
A Bírói Gyakorlat Füzetek e számában a felülvizsgálat hatályos szabályait kívánjuk bemutatni. Ennek keretében ismertetésre kerülnek a Kúria (Legfelsőbb Bíróság) elvi iránymutatást tartalmazó eseti döntései (EBH, BH). Miután a felülvizsgálat szabályai gyakran változtak az elmúlt közel két évtizedben, a Legfelsőbb Bíróság eseti döntéseinek viszonylag gyakori közzétételével igyekezett segíteni a szabályozás egységes értelmezését. Ebből következően a témában ma nagyszámban érhetők el közzétett döntések (BH-k). Ezek egy jelentős része viszont a Pp. már nem hatályos rendelkezéséhez kötődik, így az már nem irányadó. Azonban a nem hatályos rendelkezésekhez kötődő határozatok között is vannak olyanok, amelyeket az abban kifejtett elvi iránymutatásra tekintettel mégis hivatkozhatónak tekinthetünk a hatályos szabályozási környezetben is. Ezekre a szempontokra tekintettel válogattuk ki a kötetben feldolgozott eseti döntéseket, és reményeink szerint hasznos támpont lesz a felülvizsgálati kérelem elkészítésekor a jogi képviselők számára. 4 935 Ft
A kommentár részletesen bemutatja a magyar polgári eljárásjog fejlődését, elemzi a polgári perrendtartásról szóló 1952. évi III. törvény (Pp.) szövegét. A műben részletesen bemutatásra kerül a polgári eljárásjog hazai bírósági gyakorlata, a magyar szabályozásra szerves hatással bíró uniós szabályozás, valamint  a perek elhúzódósára tekintettel  az Emberi Jogok Európai Bíróságának gyakorlata is. A kommentár feldolgozza a 2015 áprilisában beiktatott XXI/A. fejezet (A képmáshoz és a hangfelvételhez való jog érvényesítése iránt indított per) szövegét, valamint a Kúriának a bírósági jogalkalmazást felülvizsgáló 2015. július 15-én kiadott 3/2015. Polgári jogegységi határozatát is. 31 490 Ft
A komplex perlekedés amerikai eszközei, különösen a class action összehasonlító vizsgálatára az intézmény magyarországi recepciója céljából
Szerző: Udvary Sándor
A kollektív igényérvényesítés élénk érdeklődés középpontjában van, úgy az európai, mint a magyar jogalkotó elszánta magát arra, hogy bevezeti a jogrendjébe azt. Az intézmény archetípusa az amerikai class action, ami azonban oly hírhedt, hogy mindkét jogalkotó számára inkább elkerülendő, intő példát, mintsem követendő mintát jelent. A szerző – a KRE ÁJK Polgári Eljárásjogi tanszékvezető egyetemi docense – mintegy ötéves kutatását összefoglaló monográfiájában arra tesz kísérletet, hogy a félreértések ködét eloszlatva az intézmény valós tartalmát feltárja. A class action előnyeit, hátrányait, eljárási szabályait és környezetét aprólékosan bemutató kötet mintegy gondolatkísérletként azzal zárul, hogy milyen lehetőségét látja a szerző a recipiálásnak, és annak milyen eljárási feltételei vannak. 2 800 Ft
DUPress, 2007 1 600 Ft
A könyv egyrészt dokumentálja a kodifikációs előmunkálatok során folytatott, széles körű szakmai vitát, másrészt egyik kiindulópontjául fog szolgálni a küszöbön álló társadalmi vitának és a normaszöveg megalkotásának. 9 000 Ft
POLGÁRI ELJÁRÁSJOG A kézirat lezárva: 2013. július 1.
Szerzők: Czoboly Gergely, Juhász László, Kengyel Miklós, Király Lilla, Nemessányi Zoltán
A kötetek tartalma szorosan kötődik az IRM Jogi Szakvizsga Bizottsága által megállapított követelményekhez. 6 980 Ft
POLGÁRI ELJÁRÁSJOG I-IV. Kapcsos kommentár
Szerzők: Berkesné dr. Dancs Mária, Bessenyeiné dr. Varga Katalin, Gabányi Józsefné dr., Gáspárdy László dr., Gellért György dr. (lektor), Harsági Viktória dr., Havasi Péter, Kaszainé dr. Mezey Katalin dr., Kazay László dr., Kengyel Miklós dr., Kovács László, Kozma György dr., Köles Tibor dr., Kőrös András, p, Petrik Ferenc, Radnay József dr., Sőth Lászlóné dr., Szabó Imre dr., Szőke Irén dr., Török Judit dr.
A kiadvány megbízható segítséget nyújt a jogalkalmazók számára a polgári eljárásjog rendelkezéseinek helyes és egységes értelmezéséhez. A kommentár a hatályos joganyagot a Kúria állásfoglalásainak, iránymutató eseti döntéseinek és jogegységi határozatainak, valamint a kialakult bírói gyakorlatnak az egyidejű ismertetésével és a legfrissebb módosításokra is figyelemmel magyarázza, ezáltal biztosítva azt, hogy az élő joganyag kerüljön bemutatásra. 39 000 Ft
Szerzők: Osztovits András, Pribula László, Udvary Sándor, Wopera Zsuzsa
Szerkesztő: Wopera Zsuzsa
A tankönyv három szerkezeti egységből áll: az első rész tartalmazza a polgári perben igénybe vehető perorvoslatokat, ezt követik az ún. különleges eljárások, másképpen: a Pp. Különös része, majd a harmadik egységben három olyan nemperes eljárás szabályai kapnak helyet, amelyek mindegyik érintett kar tematikájában szerepelnek: a bírósági végrehajtási eljárás, a fizetési meghagyásos eljárás és a hagyatéki eljárás. A Pp. Különös részében szabályozott végrehajtási pereket a bírósági végrehajtási joggal együtt, a harmadik részben tárgyaljuk. 3 900 Ft
Az anyagi javakban hátrányos helyzetű jogkereső állampolgárok a jogaik védelmében a törvények ellenére sem léphetnek fel jogaik érvényesítése érdekében. Vajon az állam miképpen járul hozzá ahhoz, hogy a szegényebbek a magas költségekkel járó bíróság előtt a jogaikat ténylegesen érvényesíthessék? Milyen költségkedvezményben részesíthetők ezek az állampolgárok bírósághoz fordulásuk esetén? A bírósági, hatósági út biztosításán túlmenően, hogyan tudja az állam kompenzálni a jogi ismeretekben vagy anyagi lehetőségekben mutatkozó hiányosságokat? A joghoz jutás fejlődéstörténeti ívét a római jogtól egészen napjainkig bemutató monográfia összehasonlító elemzéséből megtudhatjuk, hogy a szegényjogot magába építő jogi segítségnyújtás intézményrendszere lehet erre a megoldás. 2 980 Ft
„A fizetési meghagyásos eljárás: nemperes eljárás; 2010. június 1-je óta közjegyzői nemperes eljárás. Noha az eljárás nemperes jellegéhez soha nem fért kétség, a polgári perrel való szerves összefonódása miatt élesen elhatárolódik a legtöbb polgári nemperes eljárástól. … A fizetési meghagyásos eljárás magyarázata eddig jellemzően a perjogi kódex különböző kommentárjaiban, így különösen a már öt kiadást megélt A Polgári perrendtartás magyarázata című műben nyert elhelyezést. Ennek a szerkezeti megoldásnak az alapját mindenekelőtt az szolgáltatta, hogy magának az eljárásnak a szabályait is a Pp. XIX. Fejezete tartalmazta. A fizetési meghagyásos eljárásról szóló 2009. évi L. törvény elfogadása azonban egyebek mellett apropóul szolgált arra is, hogy mind ügyszámát, mind jogrendszerbeli helyét tekintve az egyik legfontosabb polgári nemperes eljárásról önálló kommentár szülessen.” 10 290 Ft
A pótfüzet az eredeti kiadvány megjelenésétől a 2012. szeptember 30. napjáig elfogadott módosításokat tartalmazza, ezáltal hatályosítva az eredeti kiadványt. 240 Ft
HATÉKONY JOGVÉDELEM A MAGYAR ÉS AZ EURÓPAI UNIÓ POLGÁRI ELJÁRÁSJOGÁBAN. AZ IDEIGLENES INTÉZKEDÉS
Szerző: Wopera Zsuzsa Bíbor Kiadó, 2007
Az utóbbi évtizedekben mind a jogkereső közönség, mind a jogász szakma egyre erőteljesebben ad hangot azon meggyőződésének, miszerint a polgári perek elhúzódása a hatékony jogérvényesítés legfőbb akadálya. Európa-szerte a polgári peres eljárások futamidejének növekedésével felértékelődnek azok az eljárásjogi intézmények, melyek segítségével a polgári ügyekben eljáró bíróságok képesek eleget tenni a peres felek által joggal igényelt gyors - az időmúlás miatt utóbb már el nem hárítható jogsérelmek bekövetkezését megelőzni képes - döntéshozatal követelményének. E célt betölteni képes jogintézmény az ideiglenes intézkedés. Az ideiglenes intézkedések alkalmazásának a mindennapossá válása azonban - kétségtelen hasznosságuk mellett - számtalan elméleti és gyakorlati problémát vet fel. E problémák felvetése és megválaszolása mellett jelen monográfia szerzőjének célja egy olyan összefoglaló mű megalkotása volt, melyet mind a jogintézmény kutatásával foglalkozó elméleti jogászok, mind az ideiglenes intézkedést mindennapjaik során alkalmazó gyakorlati szakemberek haszonnal forgathatnak. 3 400 Ft
E kézikönyvnek nem célja a joganyag teljes és kimerítő jellegű feldolgozása, nem kifejezetten elméleti, inkább gyakorlati jellegű. Elméleti megközelítést annyiban tartalmaz, amennyiben az adott probléma gyakorlati körbejárása azt szükségessé teszi. 4 000 Ft
POLGÁRI PERRENDTARTÁS - Kiegészítve jogegységi határozatokkal és a bírói gyakorlattal. A szerkesztés lezárva: 2012. február 1.
Mintaoldalak pdf formátumban: 3-6. oldal, tartalom
A polgári perrendtartás immár közel hatvan éves és a viszonylag csendes, háborítatlan első évtizedek után a rendszerváltást követően a jogalkotó fókuszába került. A változásokat nem csak a nagyarányú társadalmi változások indukálták, de alkotmányossági, nemzetközi, emberi jogi megfontolások is szükségessé tették. 1 250 Ft
A felülvizsgálat a polgári eljárások során kiemelt jelentőséggel bír. Ezen jogintézmény egyrészt rendkívüli perorvoslatként alkalmas arra, hogy jogerős ítélettel befejezett ügyben más döntés szülessen, másrészt a Legfelsőbb Bíróság a felülvizsgálati eljárások során kap átfogó információkat a magyar bírói joggyakorlat működéséről, tudja ellátni a jogalkalmazás egységességét biztosító alkotmányos feladatát. A kötet célja, hogy átfogó képet adjon a jogászok számára a polgári peres felülvizsgálat legfelsőbb bírósági joggyakorlatáról, remélve, hogy a kötetben szereplő döntések ismerete, tanulmányozása megkönnyíti a felülvizsgálati eljárásra való felkészülést, az abban való eligazodást. A felülvizsgálat szabályozása az elmúlt két évtizedben sokat változott, ezért csak az elmúlt tíz év joggyakorlatából szerepelnek döntések. A bírósági határozatok indokolásában a közlésükkor hatályos Pp. rendelkezései találhatóak meg. 6 090 Ft
Ez a kötet a harmadik darabja annak a sorozatnak, melyben a Szerző (az ELTE tiszteletbeli tanára) a Bibó István Szakkollégiumban folytatott oktatási tevékenysége keretében elhangzottakat foglalja össze. Az első kötet „A polgári per titkai” címmel jelent meg, és a polgári perekre vonatkozó általános szabályokat részletezi, a második kötet (amelyet dr. Kiss Daisy több szerzőtárssal állított össze) a különleges perek szabályait tartalmazza. 7 800 Ft
Könyvünk levéltári dokumentumokra épülő történeti munka. A korabeli iratok, szakirodalmi nézőpontok és statisztikai adatok alapján annak a talánynak megfejtésére vállalkozik, lehetséges-e a szó klasszikus értelmében vett perjog a huszadik század ötvenes éveinek közepén Magyarországon. Sem az ideológia, sem a politika, sem a gazdaság nem ismerte ugyanis azt a magánérdeket és magánjogot, melynek képviseletére és konfliktusainak megoldására a modern perjog szerveződött. Röviden: lehetséges-e perrendtartás klasszikus polgári perek nélkül? 2 280 Ft
HITELEZŐVÉDELEM A BÍRÓSÁGI VÉGREHAJTÁSBAN Szerző: Kapa Mátyás
A jelen monográfia témája a hitelezők érdekeit védő jogintézmények vizsgálata a pénzkövetelés kielégítésére irányuló bírósági végrehajtásban. A szerző a téma elméleti megalapozását követően mutatja be a hitelezővédelemnek a bírósági végrehajtásban érvényesülő eszközeit. Részletesen elemzi az adós személyében rejlő veszélyektől védő jogintézményeket, és a végrehajtásban közreműködő szervek személyében, működésében rejlő veszélyektől védő jogintézményeket. Foglalkozik a bírósági végrehajtó, a bíróság és az egyéb szervek (pl. rendőrség, földhivatal) működéséhez köthető veszélyek elemzésével is. Elemzi a kívülálló harmadik személyekben rejlő veszélyeket és az ezek ellen védő jogintézményeket. Bemutatja a több hitelező érdekeinek ütközését rendező elveket, szabályokat, és külön is foglalkozik a zálogjogosult jogi helyzetével. A művet haszonnal forgathatják a gyakorló jogászok, a kutatók, a joghallgatók, a hitelezéssel foglalkozó szakemberek, sőt az érdeklődő laikusok is. 4 980 Ft
Fél évszázad - a rohanó világesemények mellett is - hosszú idő, s ha ez alatt (jóllehet jelentős novellisztikus változtatásokkal) "talpon" lehetett maradni, egyben olyan módon lehetett szolgálni a jogalkalmazást, ahogy ezt megvalósulni láthattuk, mindenképpen a jogalkotás érdemeként könyvelhető el. Még akkor is, ha a most említett szolgálati szerep időnként meg-megbicsaklott, ami aztán a kritikai észrevételek felvetését is indokolttá tehette. Ezek az észrevételek természetesen annak fényében is felmerülhettek, hogy korábbi - az 1911. évi - perrendtartásunk olyan színvonalú jogalkotás volt, amely maradéktalanul érvényre tudta juttatni az európai jogfejlődés elveit, s hiánytalanul meg tudta teremteni a bíróság és a felek modern együttműködésének követelményrendszerét. 2 980 Ft
A POLGÁRI PERES ELJÁRÁS ÖNELLENTMONDÁSAI
Különös tekintettel az „orvosi műhiba” perekre
LOGOD Bt., 2002
A szerző harmincöt éve foglalkozik orvos-egészségügyi joggal (több évtizeden keresztül az Orvostudományi Egyetem jogász tanára volt). Jelenleg az ELTE Jogtudományi Kar tiszteletbeli professzora, az MTA doktora, ny. egyetemi tanár és ügyvéd. Ez utóbbi ténykedése során elsősorban "orvosi műhiba" perekben képvisel a bíróságok előtt ügyfeleket. Ezen tevékenysége kapcsán észlelt a hatályos perjogban olyan anomáliákat, amelyeket a jelen könyv hat tanulmányában leír.
EURÓPAI JOGHATÓSÁGI SZABÁLYOK POLGÁRI PEREKBEN Szerző: Osztovits András
Az európai joghatósági szabályok polgári perekben című kötet az Európai Közösségek - a Lisszaboni Szerződés óta az Európai Unió - Bíróságának az elmúlt évek során hozott legfontosabb, az európai joghatósági szabályokat érintő döntéseit gyűjti össze. Hazánk európai uniós csatlakozásával a közösségi szabályozás, az acquis communautaire a magyar bíróságok számára is kötelezően alkalmazandóvá vált. Az előzetes döntéshozatali eljárásban pedig magyar bíróságok is intézhetnek kérdéseket a luxembourgi bírósághoz. A határon átnyúló tényállási elemeket tartalmazó jogviták szaporodásával e kötet hasznos segítsége lehet a magyar ügyvédeknek és bíráknak.
A szerkesztett bírósági döntéseket egy tanulmány vezeti be, amely rövid áttekintésben elemzi a jogterület legfontosabb szabályait. A bírósági döntések legfontosabb részeit Osztovits András, Az Európai Unió Alapító Szerződéseinek magyarázata című mű szerkesztője és a Legfelsőbb Bíróság bírája értő és lényegre törő szerkesztésében adjuk közre.
A bírósági és bíróságon kívüli iratok kézbesítésének jogi szabályozása komoly változásokon megy át napjainkban. Hazai viszonylatban az utóbbi évek törvénymódosításai teremtették meg az elektronikus kézbesítés lehetőségét, szabályozták a kézbesítési vélelem megdöntésének kérdéskörét. Számos más európai megoldáshoz hasonlóan nálunk is szerephez jutottak a bírósági végrehajtók a kézbesítést illetően. A külföldi fél részére történő kézbesítés egyszerűsítését célozta a jogalkotó a kézbesítési megbízott intézményének bevezetésével. 5 000 Ft
[Előrendelés]
Az új Pp. a professzionális pervitel megteremtése érdekében nagyban épít a polgári per szereplőinek aktív, szakszerű közreműködésére, a jogi képviselőkkel szemben a jelenleginél magasabb követelményeket állít fel. Az új törvény az eddiginél jóval bonyolultabb szabályozást vezet be, továbbá számos olyan – első ránézésre nehezen észlelhető – részletszabályt tartalmaz, amely megnehezíti a befogadható beadványok elkészítését. 9 000 Ft
- Tudományosan megalapozott, de elsősorban a mindennapi gyakorlati jogalkalmazói igényeknek megfelelő kommentár. 15 000 Ft
ALKALMAZOTT JOGSZABÁLYOK - POLGÁRI ELJÁRÁSJOG - Elfogyott
Hatályos: 2016. február 1-től
A Novissima Kiadó jogszabálygyűjteménye kilenc fejezetbe rendezve közel harminc törvényt, rendeletet tartalmaz a polgári eljárásjog témakörében. A kötet szerkesztése, áttekinthető kialakítása folytán egyszerűen használható segédlet a gyakorló jogászok mindennapi munkájához.
Előkészítés alatt áll a kötet második része, a büntetőjogi jogszabályokat tartalmazó kiadvány is. 4 500 Ft
A POLGÁRI PERRENDTARTÁSRÓL SZÓLÓ 1952. ÉVI III. TÖRVÉNY NAGYKOMMENTÁRJA - Elfogyott
A kézirat lezárva: 2015. március
Szerzők: Bereczky Sára, Mohácsi Máté, Molnár Judit, Nyilas Anna, Osztovits András, Pomeisl András, Pribula László, Surányi-Farkas Sára, Villám Krisztián, Virág Csaba
Opten Kft., 2015
A kötet az 1952. évi III. törvény 2014. december 20. napján hatályos szövege alapján készült.
Bár jelenlegi folyik a Pp. kodifikációja, a régi Pp. még bizonyosan évekig velünk marad. A Pp-t hatalmas, szinte átláthatatlanul nagy és gazdag bírói gyakorlat övezi. A könyv egyik fontos előnye, hogy a Kúriának az új Ptk. hatálybalépésével felülvizsgált elvi irányítási eszközeit a Pp. megfelelő §-aihoz beépítve tartalmazza. 14 700 Ft
A BÍRÓSÁGI VÉGREHAJTÁSRÓL SZÓLÓ 1994. ÉVI LIII. TÖRVÉNY NAGYKOMMENTÁRJA - Elfogyott
A kézirat lezárva: 2015. január
Szerzők: Kiss Nikolett, Osztovits András, Pomeisl András, Villám Krisztián
A kommentár a törvény 2014. július 14. napján hatályos szövege alapján készült.
Az 1994-es bírósági végrehajtási törvény megszületése óta a kritikák kereszttüzében áll, és az elmúlt 20 évben több százszor módosult, de lecserélése a közeljövőben ennek ellenére nem várható. A kommentár a törvény gyakorlatára fókuszálva segíti a végrehajtással kapcsolatba kerülő szakemberek munkáját.
Szerzők: Osztovits András, Pribula László, Szabó Imre, Udvary Sándor, Wopera Zsuzsa
Szerzők: Gláser Szilvia, Horváth E. Írisz Szent István Kiadó, 2008
Példatárunkat elsősorban a jogi egyetemek hallgatóinak ajánljuk, de gyakorlatias szemlélete miatt hasznos és hatékony segédlet lehet mind a szakvizsgára készülők, mind pedig a gyakorló jogászok számára. Jelen kötet kizárólag a polgári perrendtartás Általános részén alapszik. 2 600 Ft
A POLGÁRI PERRENDTARTÁS MAGYARÁZATA 1-2. - Elfogyott
A kézirat lezárva: 2010. augusztus 1.
A kommentár legutóbbi megjelenése óta bekövetkezett jogszabályváltozások időszerűvé tették a kiadvány hatályosítását, átdolgozását. A Kiadó, felismerve ennek igényét, 2009. július 3-ai lezárással jelenteti meg "kék kommentár" sorozatában a Pp. Magyarázatát. A kiadvány tartalmazza a vállalkozások közötti jogviták gyorsabb lezárása érdekében a 2009. évi LXVIII. törvény által eszközölt módosításokat is. A kommentár elsősorban a jogalkalmazóknak kíván segítséget nyújtani a Pp. rendelkezéseinek részletes, tartalmi magyarázatával, az egységes joggyakorlat bemutatásával. A kiadvány a polgári eljárásjog legnevesebb szerzőit vonultatja fel, ezzel is biztosítva a minőséget és a megbízhatóságot. 19 425 Ft
POLGÁRI PERRENDTARTÁS - Elfogyott
Hatályos: 2017. január 2-től A szerkesztés lezárva: 2017. január 4.
Novissima Kiadó, 2017
Az 1952. évi III. törvény a polgári perrendtartásról (kiegészítve a vonatkozó kollégiumi állásfoglalásokkal és jogegységi határozatokkal).
A POLGÁRI NEMPERES ELJÁRÁSOK JOGA (2012) - Elfogyott
Szerzők: Éless Tamás, Juhász Edit, Juhász Imre, Kapa Mátyás, Papp Zsuzsanna, Somlai Zsuzsanna, Szécsényi-Nagy Kristóf, Timár Kinga, Tóth Ádám, Török Judit,Varga István
Szerkesztette: Varga István
Sokféleség. Kevés fogalom tudná közelebbről jellemezni a polgári nemperes eljárások által érintett jogterületeket. Ennek megfelelően a meghatározó jogászi szakmák mindegyike, így a bírói, a közjegyzői, az ügyvédi és a kodifikátori hivatás egyaránt kiemelt szinten képviselteti magát a mű szerzőinek személyében, akik egyúttal mindannyian az ELTE Polgári Eljárásjogi Tanszéken tanítanak. A könyv a gyakorló jogászi és az egyetemi oktatói tapasztalatok alapján szerzett tudás szintézise, amely egyaránt kíván egyetemi tankönyvként és a gyakorlat által hasznosítható kézikönyvként szolgálni. A több utánnyomást is megért, nagysikerű első kiadás óta eltelt két év olyan mennyiségű jogszabályváltozást hozott magával, amely szükségszerűvé tette a szövegnek a teljes vonatkozó joganyag aktualizálásán alapuló átdolgozását. 7 500 Ft
A MAGYAR POLGÁRI ELJÁRÁSJOG A KILENCVENES ÉVEKBEN ÉS AZ EU JOGHARMONIZÁCIÓ. DR. NÉMETH JÁNOS EGYETEMI TANÁR TISZTELETÉRE - Elfogyott
Szerkesztette: Papp Zsuzsanna
A jelen kötettel a Kedves Olvasó azokat a tanulmányokat veheti kezébe, amelyek Németh Jánosnak a polgári eljárásjog különböző területein működő kollégái, s immár három különböző generációhoz tartozó tanítványai írtak. Az, hogy most ezt a kötetet közreadhatjuk, s azt az olvasó kezébe veheti, mindennél jobban tükrözi azt a meghatározó hatást, amelyet Németh János a magyar polgári eljárásjogra gyakorolt, s tanúsítja azt a megbecsülést és tiszteletet, amely pályatársai és tanítványai részéről övezi. 5 833 Ft
A MAGÁNJOG ALAPJAI - Elfogyott
Szerző: Török Gábor dr., Péterfalvi Attila dr., Kenyeres János dr., Lovászy Csaba dr., Méhes Tamás dr., Sárközy Szabolcs dr.
A tematika felöleli a magánjog egészét, részletesen foglalkozik az elhatárolási kérdésekkel, felvillantja a római jogi gyökereket, ami különösen egyes ma is hatályos alapfogalmak megértését segíti elő. A műben helyet kapott a szövetkezetekkel foglalkozó rész is.
Külön figyelmet fordítottak a szerzők a személyhez fűződő jogok védelmére - ami napjainkban egyre fontosabbá váló kérdés.
Szinte megelőlegezve a családjog Ptk.-ba való visszakerülését rövid áttekintést kapunk a magyar családjogi rendszerről. Mivel széles értelemben felfogott magánjogi tankönyvvel állunk szemben ezért nem hiányozhat belőle a polgári eljárásjog alapfogalmainak az ismertetése sem.
A könyv egyrészt speciális oktatási igényeket szolgál, másrészt viszont - éppen a fogalmi meghatározások tömörsége miatt - ajánlható a szélesebb jogkereső közönség számára is.
OKIRATI BIZONYÍTÁS A MODERN POLGÁRI PERBEN - Elfogyott
A kézirat lezárva: 2005. január
Szerkesztő: Gáspárdy László dr.
Az okirati bizonyítást érintő változás kétirányú. Egyrészről meghatározó a nemzetközi okiratforgalom európai uniós szabályozása, e kérdéskörben a szerző elsődlegesen az okiratok szabad áramlását előmozdító eddigi eredményeket igyekszik bemutatni. A nemzetközi alapokon kifejlődött elektronikus aláírás és okirat intézménye jelenti korunk másik olyan kihívását, amelyre a perjognak, azon belül is a bizonyítás jogának meg kell találnia a maga válaszát. Ez utóbbi témakör mindezidáig pusztán a polgári anyagi, illetőleg a kereskedelmi jog nézőpontjából került feldolgozásra a magyar jogirodalomban, annak perjogi szemléletű megközelítése és ebből adódóan a kutatás eredménye is újszerű. 3 900 Ft
AZ IGAZSÁGSZOLGÁLTATÁS KIHÍVÁSAI A XXI. SZÁZADBAN - Elfogyott
Tanulmánykötet Gáspárdy László professzor emlékére
Szerkesztette: Harsági Viktória dr., Wopera Zsuzsa dr.
Részlet a könyv előszavából: "Óriási veszteség ért 2006. március 25-én egy összetartó, szerető magyar családot, barátokat, pályatársakat, a Miskolci Egyetem és Pázmány Péter Katolikus Egyetem jogi karának oktatóit, hallgatóit, az egész magyar polgári perjogtudományt és tudományos közéletet. Eltávozott közülünk Gáspárdy László professzor, akinek fájó hiányát ma is ugyanúgy érezzük, mind a mai napig felemlegetjük emlékezetes, senki másra nem jellemző szófordulatait, kedves alakját. ... A kötetben 39 külföldi és magyar szerző tanulmánya szerepel, akik valamennyien Gáspárdy László kollégái, pályatársai és tanítványai voltak, és akik az első hívó szóra vállalták a kötetben való megjelenést, leróva tiszteletüket a világhírű magyar perjogász professzor előtt." 5 500 Ft